Atilla Király Népfőiskola, ismertető.

Alább igyekeztem összefoglalni a legfontosabbakat, de ha valamire nem kapott volna választ, úgy arra szívesen válaszolok.

„Célunk a nemzeti önismeret fejlesztése, a nemzettudat elmélyítése, a nemzeti eszmerendszer kibontakoztatása, amely csakis nemzetünk múltjának ismeretéből, a történelméből meríthető. A múltból eredő egységes nemzettudat az, ami kialakítja az együvé tartozást, az egymásra utaltságot is. Ez erőt ad és képessé tesz bennünket arra, hogy egymást és a hazánkat is megvédjük, vállalva a közös sorsot, amelyben létkérdéseinket kell megoldanunk. Nemzeti sorskérdéseit az a nép tudja megoldani, amely egységes, átfogó nemzeti önismeretből táplálkozó nemzet- és közösségtudattal bír."

A népfőiskola pártokon felül áll, így minden érdeklődőt szeretettel vár, aki elkötelezett a magyarság jövője iránt.

Egy félévünk 5 konzultációból áll, ebből két hiányzást tudunk elfogadni. Aki ennél többet hiányzik, annak nem tudunk igazolást adni arról, hogy a félévet elvégezte. Minden fél évre be kell iratkozni, de lehetőség van arra, hogy különféle okok miatt egy félévet kihagyva újra be lehessen kapcsolódni a képzésbe. A jelentkezők a képzésről email-ben kapnak értesítést. Egy évfolyam elvégzéséről a hallgatók tanúsítványt kapnak, aki három évet (6 fél évet) tud, maga után oklevelet kap róla.

A Szolnoki kihelyezett tagozatokon: **minden hónap negyedik szombatján lesznek konzultációk**. Kezdés időpontja: délelőtt 10 óra. Az első konzultáció időpontja február 23. Helyszín: Szolnok, Gábor Áront tér 2.

Az Atilla Király Főiskolára mindenki jelentkezhet, aki a magyarság jövője iránt elkötelezett. Nem kötöttük meg, hogy milyen előtanulmányokkal kell rendelkezniük a jelentkezőknek. Általános iskolai végzettséggel, szakmunkás bizonyítvánnyal is lehet jelentkezni. A magyarság jövője iránt elkötelezettség döntőbb, minthogy kinek mi a végzettsége.

Neves oktatók vállaltak munkát, akik a keresztény hit és az erkölcs alapjain állva kívánják szolgálni a magyar nemzet ügyét és tudásuk javát a hallgatóink számára elérhetővé teszik.

A képzésünk ingyenes. Jegyzeteket, tankönyveket az ingyenes képzéshez nem tudunk ingyen adni. Ajánlott szakirodalom lesz, amellyel az érdeklődő hallgatók már valószínűleg rendelkeznek is. Valamint marad a jó öreg módszer: az előadások jegyzetelése. (Egyedüli költség az oklevél és az igazolás költsége mely csupán 300 Ft körüli összeget jelent)